
                                                                                                  PLx 322-2018
BIROULPERMANENT 

AL

CAMEREI DEPUTATILOR
Vă înaintăm, alăturat, Raportul comun asupra proiectului de Lege pentru abrogarea art.9 din Legea nr.289/2002 privind perdelele forestoere de protecţie, trimis Comisiei juridice, de disciplină şi imunităţi, Comisiei pentru mediu şi echilibru ecologic şi Comisiei pentru agricultură silvicultură, industrie alimentară şi servicii specifice, spre dezbatere în fond, cu adresa nr.PLx.322 din 22 mai 2018.

În raport cu obiectul şi conţinutul său,  proiectul de lege face parte din categoria legilor ordinare. 

      PREŞEDINTE,                      PREŞEDINTE,                PREŞEDINTE,

Eugen NICOLICEA                     Ion CUPĂ               Alexandru STĂNESCU       

R A P O R T  C O M U N  
asupra proiectului de Lege pentru abrogarea art.9 din Legea nr.289/2002 privind perdelele forestiere de protecţie
În conformitate cu prevederile art.95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi, Comisia pentru mediu şi echilibru ecologic şi  Comisia pentru agricultură, silvicultură, industrie alimentară şi servicii specifice, au fost sesizate spre dezbatere în fond cu proiectul de Lege pentru abrogarea art.9 din Legea nr.289/2002 privind perdelele forestiere de protecţie, transmis cu adresa               nr. PLx 322 din 22 mai  2018, înregistrat la Comisia juridică de  disciplină şi imunităţi înregistrat sub nr.4c-11/498/2018, Comisia pentru mediu şi echilibru ecologic înregistrat sub nr.4c-27/266/2018, Comisia pentru agricultură, silvicultură, industrie alimentară şi servicii specifice sub nr. 4c-4/408/2018.  
Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 
Proiectul de lege a fost adoptat de Senat,  în şedinţa din 16 mai 2018.
Proiectul de lege are ca obiect de reglementare abrogarea dispoziţiilor alin. (2)-)6) ale art.9 din Legea nr.289/2002 privind perdelele forestiere de protecţie, republicată, cu modificările şi  completările ulterioare.
În conformitate cu prevederile art. 61 şi art.63 din Regulamentul Camerei Deputaţilor, republicat, Comisia juridică, de disciplină şi imunităţi, Comisia pentru mediu şi echilibru ecologic, Comisia pentru agricultură, silvicultură, industrie alimentară şi servicii specifice au examinat proiectul de lege sus-menţionat în şedinţe separate. 
Comisia  juridică, de disciplină şi imunităţi a examinat proiectul de lege în şedinţa din  data de 25 iunie 2018. Membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă. 
Membrii Comisiei pentru mediu şi echilibru ecologic au examinat iniţiativa legislativă în şedinţa din 12 iunie 2018. La lucrările Comisiei pentru mediu şi echilibru ecologic şi-au  înregistrat prezemţa un număr de 12 deputaţi.
Membrii Comisiei pentru agricultură, silvicultură, industrie alimentară şi servicii specifice au examinat proiectul de lege sus menţionat în şedinţa din 5 iunie 2018. La lucrări Comisiei pentru agricultură, silvicultură, industrie alimentară şi servicii specifice au fost prezenţi 25 deputaţi, din totalul de 25 membri ai Comisiei.
În urma examinării proiectului de lege şi a opiniilor exprimate, membrii celor trei comisii au hotărât, cu unanimitate de voturi, să supună plenului Camerei Deputaţilor adoptarea proiectului de Lege pentru abrogarea art.9 din Legea nr.289/2002 privind perdelele forestiere de protecţie în forma prezentată de Senat.
În raport cu obiectul şi conţinutul său, proiectul de lege face parte din categoria legilor ordinare.
      PREŞEDINTE,                        PREŞEDINTE,                PREŞEDINTE,

Eugen NICOLICEA                        Ioan CUPĂ             Alexandru STĂNESCU
      SECRETAR,                                  SECRETAR,                     SECRETAR,    Aida- Cristina CĂRUCERU             Petru FARAGO                 Dan CIOCAN
Consilieiri  parlamentari,    
Florica Manole 
Alina Alexandriuc                                              
Ionela Began                                                  

PAGE  
4

_1553489340.doc
[image: image1.png]ROMANIA







